पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल हिंसा और भाजपा कार्यकर्ताओं पर हुए हमलों के विराेध में बुधवार काे भाजपा ने सांकेतिक धरना दिया। वहीं काेराेना काल में नियम कानून के खिलाफ लगाए धरने काे लेकर विपक्षी दलाें ने कानूनी कार्रवाई की मांग की है। विपक्षी नेताओं का कहना है कि धरने के लिए प्रशासन ने इजाजत नहीं दी थी।
वहीं भाजपा विधायक डाॅ. कमल गुप्ता और पार्टी के जिला प्रधान कैप्टन भूपेंद्र सिंह ने धरने काे सांकेतिक बताते हुए कहा कि इसके लिए इजाजत लेना जरूरी नहीं था। धरने पर साेशल डिस्टेंसिंग भी रखी गई थी। नागाेरी गेट के बाहर धरने पर भाजपा के 8 नेता बैठे, लेकिन उनकी सुरक्षा में साै से ज्यादा पुलिस कर्मचारी तैनात थे।
पश्चिमी बंगाल में भाजपाइयों पर हो रहे अत्याचार व तोड़फाेड़ के खिलाफ नागोरी गेट के बाहर भाजपा पदाधिकारियों ने सांकेतिक धरना दिया। इसकी अध्यक्षता भाजपा के जिला प्रधान कै. भूपेन्द्र सिंह ने की। प्रदेश अध्यक्ष ओपी धनखड़ ने प्रदेशभर में जिला मुख्यालयों पर सांकेतिक धरने की घाेषणा मंगलवार काे की थी।
कै. भूपेन्द्र सिंह ने कहा कि राजनीतिक दलों को लोकतंत्र में विश्वास करना चाहिए लेकिन टीएमसी के गुंडों ने बंगाल में अराजकता फैला रखी है। राज्यसभा सांसद डाॅ. डीपी वत्स ने कहा कि लोकतंत्र में चुनाव आते रहते हैं, हार-जीत होती रहती है लेकिन हिंसा का कोई स्थान नहीं होना चाहिए।
विधायक डाॅ. कमल गुप्ता ने कहा कि बंगाल में भाजपा कार्यकर्ताओं व कार्यालयों पर हमले हो रहे हैं। कोरोना व धारा 144 का ध्यान रखते हुए भाजपा ने लोकतंत्र बचाने के लिए यह धरना दिया है। हांसी के विधायक विनोद भ्याणा ने कहा कि भाजपा लोकतंत्र में विश्वास रखने वाली पार्टी है। पूर्व चेयरमैन श्रीनिवास गाेयल, भाजपा के जिला महामंत्री प्रवीण पोपली, महामंत्री एडवोकेट धर्मबीर रतेरिया तथा उपाध्यक्ष कृष्ण बिश्नोई ने भी संबाेधन दिया।
विधायक गुप्ता और भाजपा जिला प्रधान बाेले, सांकेतिक धरने के लिए नहीं थी इजाजत की जरूरत
कांग्रेस और आप पार्टी ने भाजपा द्वारा नागाेरी गेट पर लगाए धरने पर सवाल उठाए। वरिष्ठ कांग्रेस नेता याेगेश सिहाग ने कहा कि धारा 144 व लॉकडाउन नियम का उल्लंघन करने पर भाजपा नेताओं पर केस दर्ज करना चाहिए। कांग्रेस के प्रदेश प्रवक्ता एडवोकेट मुकेश सैनी ने कहा कि प्रदेशभर में कोरोना महामारी के चलते लॉकडाउन चल रहा है।
लेकिन सत्ता के नशे में भाजपाइयों के लिए लॉकडाउन व धारा 144 का कोई मायने नहीं है। उधर, आम आदमी पार्टी के नेता मनाेज राठी तथा संयुक्त सचिव सचिन जैन ने कहा कि महामारी काल काे देखते हुए इस तरह धरने लगाना अमानवीय है। ऐसे में आराेपी नेताओं पर केस दर्ज हाेने चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva zho_Hant eng_Latn